ವಿಶ್ವ ತೆಲಿಕೆದ ದಿನ

ವಿಶ್ವ ತೆಲಿಕೆದ ದಿನೊನು ೧೯೯೮ಡ್ ಸ್ಥಾಪನೆ ಮಲ್ತೆರ್, ಸುರುತ ಆಚರಣೆ ೧೯೯೮ ಮೇ ೧೦ ತಾರೀಕ್‌ಗ್ ಭಾರತೊದ ಮುಂಬೈಡ್ ನಡತ್ಂಡ್. ಇಂದೆನ್ ವಿಶ್ವವ್ಯಾಪಿ ತೆಲಿಕೆದ ಯೋಗ ಚಳುವಳಿದ ಸ್ತಾಪಕೆರ್ ಡಾ. ಮದನ್ ಕಟಾರಿಯಾ ಏರ್ಪಾಡ್ ಮಲ್ತೆರ್.

ಈ ದಿನೊನು ಇತ್ತೆ ಮೇ ತಿಂಗೊಳ್‌ದ ಸುರುತ ಐತಾರೊ ಜಾಗತಿಕ ಮಟ್ಟೊಡು ಆಚರಣೆ ಮಲ್ಪುವೆರ್.

 ಇತಿಯಾಸೊ 
ವಿಶ್ವ ತೆಲಿಕೆದ ದಿನೊನು 1998ಡ್ ವಿಶ್ವವ್ಯಾಪಿ ತೆಲಿಕೆದ ಯೋಗ ಚಳುವಳಿದ ಸಂಸ್ತಾಪಕೆರ್ ಡಾ.ಮದನ್ ಕಟಾರಿಯಾ ಸ್ರಿಸ್ಟಿ ಮಲ್ತೆರ್. ಭಾರತೊಡು ಕುಟುಂಬದ ವೈದ್ಯೆರ್ ಆಯಿನ ಡಾ. ಕಟಾರಿಯಾ, ತೆಲಿಕೆದ ಯೋಗ ಚಳುವಳಿನ್ ಸುರು ಮಲ್ಪೆರೆ ಮೋರೆದ ಪ್ರತಿಕ್ರಿಯೆದ ಕಲ್ಪನೆಡ್ದ್ ಉಮೇದ್ ಪಡೆಯೆರ್. ಉಂದೊಂಜಿ ಜನೊತ ಮೋನೆದ ಅಬಿವ್ಯಕ್ತಿಲು ಅಕ್ಲೆನ ಬಾವನೆಲೆನ್ ಪೊಲಬು ಬೀರುಂಡು ಪನ್ಪಿನ ಊಹೆ. ವಿಶ್ವ ತೆಲಿಕೆದ ದಿನೊತ ಆಚರಣೆ ವಿಶ್ವ ಶಾಂತಿಗ್ ಒಂಜಿ ಸಕಾರಾತ್ಮಕೊ ಅಭಿವ್ಯಕ್ತಿ ಆದುಂಡು. ತೆಲಿಕೆದ ನೆಲೆಟ್ ಜಾಗತಿಕ ಸೋದರತ್ವೊ ಬುಕ್ಕೊ ಸ್ನೇಹೊದ ಪ್ರಜ್ಞೆನ್ ನಿರ್ಮಾಣ ಮಲ್ಪುನ ಉದ್ದೇಶ ಉಂಡು. ಉಂದು ಹೆಚ್ಚದ ಸರ್ತಿ ಸಾರ್ವಜನಿಕ ಜಾಗೆಲೆಡ್ ಜನೊಕುಲು ನಲಿಪುನ ಉದ್ದೇಶೊಡು ಒಟ್ಟು ಸೇರ್ದ್ ಆಚರಣೆ ಮಲ್ಪುವೆರ್. ಅಯಿತ ಜನಪ್ರಿಯತೆ ದಿಂಜ ಬುಲೆದ್ಂಡ್.Ritman, Alex (May 6, 2012). "It's World Laughter Day". The National. Retrieved July 24, 2015. ತೆಲಿಕೆದ ಯೋಗ ಚಳುವಳಿದ ಒಟ್ಟುಗು ಇತ್ತೆ 115 ಡ್ದ್ ಜಾಸ್ತಿ ದೇಸೊಲೆಡ್ ಸಾವಿರೊಡ್ದ್ ಎಚ್ಚ ಲಾಫ್ಟರ್ ಕ್ಲಬ್‌ಲು ಉಲ್ಲೊ. ಬುಕ್ಕೊ  ಉಂದು ಜಗತ್ತ್‌ದ ನೆಲೆಟ್ ಆಚರಣೆ ಆವೊಂದುಂಡು.

 ಬಾಹ್ಯ ಕೊಂಡಿಲು 
 ವಿಶ್ವ ತೆಲಿಕೆದ ದಿನೊತ ಅದಿಕೃತ ವೆಬ್ಸೈಟ್
 ಲಾಫ್ಟರ್ಯೋಗ.ಒರ್ಗ್ ಪುಟ

 ಉಲ್ಲೇಕೊಲು 

ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್